জ্যেষ্ঠ প্রতিবেদক ৪:০৯ অপরাহ্ণ, জুন ২৫, ২০১৮
গাজীপুর সিটি করপোরেশন নির্বাচন বিতর্কিত এবং নির্বাচন কমিশনকে হেয় করতেই বিএনপি বিভিন্ন অভিযোগ করছে বলে মন্তব্য করেছেন প্রধানমন্ত্রীর রাজনৈতিক উপদেষ্টা এইচটি ইমাম।
আগারগাঁওস্থ নির্বাচন ভবনে সোমবার দুপুরে প্রধান নির্বাচন কমিশনারের সঙ্গে বৈঠক শেষে সাংবাদিকদের কাছে তিনি এ মন্তব্য করেন।
এইচটি ইমাম বলেন, ‘গাজীপুরে নির্বাচনের পরিবেশে আমরা সন্তুষ্ট। সরকার ও আওয়ামী লীগ সুষ্ঠু নির্বাচনের জন্য সব ধরনের সহায়তা করে যাবে। কমিশনও বলেছে তারা সব সময় পরিস্থিতি মনিটরিং করছে।’
তিনি বলেন, ‘বিএনপির একটা অপকৌশল থাকে, প্রতিটি নির্বাচনের আগেই তারা উস্কানিকমূলক অপপ্রচার করে থাকে। জিতলে বলে সঠিক হয়েছে, না জিতলে বলে ঠিক হয়নি। কিন্তু, নির্বাচনে হারজিত থাকবেই। আমরাও তো কুমিল্লা এবং রংপুরের নির্বাচনে হেরেছি।’
এ সময় নির্বাচন কমিশনকে নিরপেক্ষভাবে কাজ করার সুযোগ দিতে বিএনপিসহ সব রাজনৈতিক দলের প্রতি আহ্বান জানান আওয়ামী লীগের এই প্রবীণ নেতা।
এসপি হারুণের বিরুদ্ধে সুনির্দিষ্ট অভিযোগ নেই
সাংবাদিকদের এক প্রশ্নের জবাবে এইচটি ইমাম জানান, শেষ মুহূর্তে এসপি হারুন-অর রশিদকে প্রত্যাহারের কথা বিএনপি দাবি করলেও সুনির্দিষ্ট কোনো অভিযোগ দিতে পারেনি। এসপি হারুণ খারাপ, কিন্তু কেন খারাপ, কোনো সুনির্দিষ্ট অভিযোগ দলটির নেই।
এ সময় একটি জাতীয় দৈনিকে প্রকাশিত পুলিশের গাড়িতে চড়ে আওয়ামী লীগ প্রার্থী জাহাঙ্গীর আলমের প্রচারণার বিষয়টি অস্বীকার করেন এইচটি ইমাম।
তিনি বলেন, ‘এটা ডাহা মিথ্যা কথা। তার কী গাড়ির অভাব রয়েছে? সে কী কাণ্ডজ্ঞানহীন যে পুলিশের গাড়িতে করে প্রচার চালাবে?’
নওফেলের দুঃখ প্রকাশ
গাজীপুরে বিধিলঙ্ঘনের ঘটনায় নির্বাচন কমিশনের কাছে দুঃখ প্রকাশ করেছেন আওয়ামী লীগের সাংগঠনিক সম্পাদক মহিবুল হাসান চৌধুরী নওফেল।
এইচটি ইমাম বলেন, রোববার গাজীপুরে গিয়েছিল নওফেল। এ নিয়ে সে নিজেই আজ কমিশনের সামনে দুঃখ প্রকাশ করেছে। কমিশন এতে সন্তুষ্ট হয়ে বলেছে, এমন রাজনৈতিক চর্চাই আমরা চাই।
ইসির সঙ্গে বৈঠকে আওয়ামী লীগের প্রতিনিধি দলে ছিলেন এইচটি ইমাম, রাশিদুল হাসান, মহিবুল হাসান চৌধুরী নওফেল, বিপ্লব বড়ুয়া ও এ বি এম রিজয়াজুল কবির কাউছার।
সিটি ভোটে জঙ্গি তৎপরতা রোধে গোয়েন্দা নজরদারি বাড়ানোর নির্দেশ
সংসদ নির্বাচনের তফসিল অক্টোবরের শেষে
সংসদ ভোটের আগে ভোটার তালিকা হালনাগাদ কর্মসূচি নিতে চায় না ইসি
গাজীপুর সিটির নির্বাচিতদের তালিকার গেজেট প্রকাশ
তিন সিটিতে ওয়ারেন্ট ছাড়া কাউকে গ্রেফতার নয়: ইসি
৫১৭টি সহকারী উপজেলা নির্বাচন অফিসারসহ ইসির ২৩৪৩ পদ বাড়ল
হতাশা ঢাকতেই বিএনপির অভিযোগ: আ’লীগ